**◎二十一度母禮讚文（一遍)**

唵 敬禮尊聖救度母，

敬禮救度速勇母，目如剎那電光照，

三世界尊蓮華面，從妙華中現端嚴。

敬禮百秋朗月母，普遍圓照無垢面，

如千星宿俱時聚，殊勝威光超於彼。

敬禮紫磨金色母，妙蓮華手勝莊嚴，

施精勤行柔善靜，忍辱禪定性無境。

敬禮如來頂髻母，最勝能滿無邊行，

得到彼岸盡無餘，勝勢佛子極所愛。

敬禮怛囉吽字母，聲愛方所滿虛空，

運足遍履七世界，悉能鉤召攝無餘。

敬禮釋梵火天母，風神自在眾俱集，

部多起屍尋香等，諸藥叉眾作稱歎。

敬禮特囉胝發母，於他加行極摧壞，

展左踡右作足踏，頂髻熾盛極明耀。

敬禮都哩大緊母，勇猛能摧怨魔類，

於蓮華面作顰眉，摧壞一切冤家眾。

敬禮三寶嚴印母，手指當心威嚴相，

嚴飾方輪盡無餘，自身熾盛光聚種。

敬禮威德歡悅母，寶光珠鬘眾光飾，

最極喜笑覩怛哩，鎮世間魔作懾伏。

敬禮守護眾地母，亦能鉤召諸神眾，

搖顰眉面吽聲字，一切衰敗令度脫。

敬禮頂冠月相母，冠中現勝妙嚴光，

阿彌陀佛髻中現，常放眾妙寶光明。

敬禮如盡劫火母，安住熾盛頂髻中，

普遍喜悅半趺坐，能摧滅壞惡冤輪。

敬禮手按大地母，以足踐踏作鎮壓，

現顰眉面作吽聲，能破七險鎮降伏。

敬禮安穩柔善母，涅槃寂滅最樂境，

莎訶命種以相應，善能消滅大災禍。

敬禮普遍極喜母，諸怨支體令脫離，

十字咒句妙嚴布，明咒吽聲常朗耀。

敬禮都哩巴帝母，足躡相勢吽字種，

彌嚕曼陀結辣薩，於此三處能搖動。

敬禮薩囉天海母，手中執住神獸像，

誦二怛囉作發聲，能滅諸毒盡無餘。

敬禮諸天集會母，天緊那羅所依愛，

威德歡悅若堅鎧，滅除鬪諍及惡夢。

敬禮日月廣圓母，目睹猶勝普光照，

誦二喝囉咄怛哩，善除惡毒瘟熱病。

敬禮具三真實母，善靜威力皆具足，

藥叉執魅尾怛辣，都哩最極除災禍。

若有智者勤精進，至心誦此二十一。

**◎綠度母咒（七遍)**

嗡 達咧 都達咧 都咧 梭哈

**◎《善說精髓》依師軌理（一遍)**

次說實修正教授：弟子下至生一德，

亦全有賴令師喜，故依師理為初要。

師以戒學調心馬，念知索引堪能定，

慧眼徹見甚深義，廣聞德勝弟子眾，

下以教理達實性，能善引導具巧說，

心懷悲愍示法義，歡喜堅固勤無厭；

其中三學達實性、悲愍五者為主要；

然今因時若難覓，功過中取德增者。

若人具足此中德，則成弟子之所依。

不墮派別誠希求，具慧能辨道非道，

聽聞正法意專注，具彼等即弟子相。

由增上信觀師德，剎那亦不尋其過，

得成就或障礙故，放逸觀過即刻懺。

於此隨念上師恩，應如十法華嚴經，

吟誦其文思其義，此為意樂依師理。

奉己命財妻兒眷，擦洗按摩及侍病，

遵循師教莫違犯，修供為主令師喜。

令佛歡喜近知識，不墮惡趣德漸增，

惑業難侵勝供佛，現前究竟利皆成。

邪依愚蒙至命終，後遭無間獄火燒，

功德退失不新生；惡師友亦招此過。

總之甚欲學法者，須恆依止善導師，

爾時由了功過心，護師誓言勝己命。

**◎三主要道（一遍)**

頂禮至尊諸上師

佛陀至言心要義，諸善佛子所讚道，

求解脫者之津道，我今隨力而宣說。

於三有樂不貪著，為暇滿利而精進，

願依佛陀歡喜道，具緣淨意善諦聽。

若無清淨出離心，難滅有海樂希求，

由貪有樂遭繫縛，故當先求出離心。

暇滿難得壽無長，修能斷貪此生樂，

業果不虛輪迴苦，思此能斷後世欲。

修已於諸輪迴事，剎那希願不生起，

晝夜恆求解脫心，生起即為出離心。

雖生求脫出離心，若無菩提勝心攝，

不成無上菩提因，是故應發菩提心。

四瀑流沖難遮止，業力繩索緊密縛，

墜入我執網罟中，無明大闇遍蒙蔽。

生死大海生復生，三苦迫害恆無間，

陷此境地如母眾，情狀思已發勝心。

若無通達法性慧，雖修出離菩提心，

不斷三有根本故，通達緣起法應修。

觀見世出世間法，從因生果實不虛，

一切執境皆壞滅，乃入佛陀歡喜道。

現相緣起實不虛，性空不執離承許，

若見二理各別現，未達能仁深密意。

空與緣起同時起，若見緣起不虛妄，

即滅實執所執境，爾時正觀乃圓滿。

由現相斷有邊見，由空性捨無邊見，

了知空現因果理，不為邊執邪見奪。

如是於三要道義，若實通達諸扼要，

當依靜處起精進，願汝速滿究竟願。

**◎佛子行三十七頌（一遍)**

**禮讚文**

雖見諸法無來去 唯一勤行利眾生

上師觀自在尊前 恒以三業恭敬禮

**發願造論文**

正等覺佛利樂源 從修正法而出生

修法復依明行要 故當宣說佛子行

**次說論文**

1.此生幸得暇滿船 自他須渡生死海

故於晝夜不空過 聞思修是佛子行

2. 貪愛親方如水動 瞋憎怨方似火燃

痴昧取捨猶黑闇 離家鄉是佛子行

3. 遠惡境故惑漸減 離散亂故善自增

心澄於法起定見 依靜處是佛子行

4. 常伴親友還離別 勤聚財物終棄捐

識客且遺身舍去 捨現世心佛子行

5. 伴彼若使三毒長 並壞聞思修作業

能轉慈悲令喪失 遠惡友是佛子行

6. 依彼若令惡漸盡 功德猶如初月增

則較自身尤愛重 依善知識佛子行

7. 自身仍陷生死獄 世間神等能救誰

故於依止不虛者 皈依三寶佛子行

8. 諸極難忍惡趣苦 能仁說為惡業果

是故縱遭命難時 終不造罪佛子行

9. 三有樂如草頭露 是須臾頃壞滅法

故於無轉解脫道 起希求是佛子行

10.無始時來憫我者 母等若苦我何樂

為度無邊有情故 發菩提心佛子行

11.諸苦由貪自樂起 佛從利他心所生

故於自樂他諸苦 修正換是佛子行

12.彼縱因貪親盜取 或令他奪一切財

猶將身財三時善 迴向於彼佛子行

13.吾身雖無少過咎 他人竟來斷吾頭

於彼還生難忍悲 代受罪是佛子行

14.縱人百般中傷我 醜聞謠傳遍三千

吾猶深懷悲憫心 讚他德是佛子行

15.縱於眾人集會中 攻吾隱私出惡言

於彼還生益友想 倍恭敬是佛子行

16.我以如子愛護人 彼若視我如寇仇

猶如母對重病兒 倍悲憫是佛子行

17.同等或諸寒微士 雖懷傲慢屢欺凌

吾亦敬彼如上師 恒頂戴是佛子行

18.雖乏資財為人賤 復遭重病及魔侵

眾生罪苦仍取受 無怯弱是佛子行

19.雖富盛名眾人敬 財富量齊多聞天

猶觀榮華無實義 離驕慢是佛子行

20.倘若未伏內瞋敵 外敵雖伏旋增盛

故應速興慈悲軍 降伏自心佛子行

21.五欲本質如鹽滷 任幾受用渴轉增

於諸能生貪著物 頓時捨是佛子行

22.諸所顯現唯自心 心體本離戲論邊

知已當於二取相 不著意是佛子行

23.設若會遇悅意境 應觀猶如夏時虹

雖見美麗然無實 離貪著是佛子行

24.諸苦猶如夢子死 妄執實有起憂惱

故於違緣會遇時 觀為虛幻佛子行

25.求覺尚須捨自身 何況一切身外物

故於身財盡捨卻 不望報是佛子行

26.無戒自利尚不成 欲成他利豈可能

故於三有不希求 勤護戒是佛子行

27.欲享福善諸佛子 應觀怨家如寶藏

於諸眾生捨怨心 修安忍是佛子行

28.唯求自利二乘人 猶見勤如救頭燃

為利眾生啟福源 發精進是佛子行

29.甚深禪定生慧觀 能盡除滅諸煩惱

知已應離四無色 修靜慮是佛子行

30.無慧善導前五度 正等覺佛不能成

故具方便離三輪 修智慧是佛子行

31.若不細察己過失 道貌岸然行非法

故當相續恆觀察 斷己過是佛子行

32.因惑說他佛子過 徒然減損自功德

故契大乘諸行者 不道人過佛子行

33.貪圖利敬互爭執 聞思修業將退失

故於親友施主家 離貪著是佛子行

34.粗言惡語惱人心 復傷佛子諸行儀

故於他人所不欲 絕惡言是佛子行

35.煩惱串習則難治 勇士明持正念器

貪等煩惱初生時 即摧壞是佛子行

36.隨於何時行何事 應觀自心何相狀

恆繫正念與正知 修利他是佛子行

37.勤修諸行所生善 為除眾生無邊苦

咸以三輪清淨慧 迴向菩提佛子行

我依經續諸論典 及眾賢聖所說義

為欲修學佛道者 撰佛子行卅七頌

才淺學疏文不精 碩學閱之難生喜

然依經教聖者故 佛子行頌應無誤

然佛子行諸巨浪 愚鈍如我難盡測

故祈智者慈寬恕 違理無關諸過失

吾以此善願眾生 皆發真俗菩提心

不住有寂得自在 咸成怙主觀世音

**◎廣論祈願文**

久勤所積福智二資糧，無限寬廣如空盡所有。

為導愚癡蔽障慧眼眾，我願速得成就勝者王。

未到彼位生生輪轉中，皆得文殊菩薩悲攝受，

值遇顯密勝道全次第，無間修習令諸勝者喜。

我所實解殊勝道聯要，皆由猛利大悲引方便，

無餘滅除眾生愚蒙心，長久住持法王聖者教。

諸凡佛陀聖教未被地，或雖已蒙被護復衰微，

心為大悲所感極撼動，顯揚如是利樂法眼藏。

佛及佛子清淨希有業，圓具所成菩提道次第，

祈賜益求解脫眾者心，永護勝者無邊大事業。

成辦修道廣大妙順緣，及除違緣障礙人非人，

惟願生生世世不遠離，諸佛所讚圓滿清淨道。

若時如理精勤恆修習，最極勝乘道中十法行，

爾時力士不捨常作伴，吉祥大海遍及廣十方。

**◎迴向文**

願此殊勝功德，迴向法界有情，

淨除一切罪障，共成無上菩提。

再迴向：

師長法體安康、長久住世；

常轉法輪推動教法的事業，

違緣淨除、順緣增長。

僧俗二眾聞、思、修慧能倍倍增長。

僧俗二眾學戒、持戒，違緣淨除、順緣增長。

建教利生工程、法人事業、金剛山重建森林道場工程，

違緣淨除、順緣增長。

僧俗二眾及其眷屬，

業障、病障淨除，身心安康，學佛無礙，一切圓滿。

再迴向：

紹賢法師法體安康、戒定慧功德倍倍增長、

閉關順利圓滿。

再迴向：

國界安寧，世界和平，風調雨順，國泰民安，

聖教廣弘遍十方。